Angriberen Mikkel Agger bliver i Thisted FC indtil 2018.

Thisted FC har forlænget aftalen med topscorer Mikkel Agger. Parterne har lavet en toårig aftale, så kontrakten løber frem til sommeren 2018. - Vi er stolte over at Mikkel Agger har valgt at forsætte sin fodboldkarriere i Thisted FC. Som person er Mikkel Agger et fantastisk forbillede for mange af klubbens ungdomsspillere og på den måde er Mikkel med til at skabe et godt og udviklende ungdomsfodboldmiljø i klubben, udtaler direktør Karl Kristian Guldhammer i en pressemeddelelse. Mikkel Agger har spillet i Thisted FC ad flere omgange, og denne gang siden 2014. - Jeg er rigtig glad og stolt over forlængelsen med Thisted FC, og jeg er nærmest blevet en lille ”Byens søn”. Jeg har det rigtig godt i Thisted, og jeg kunne ikke se, hvorfor jeg ikke skulle blive klubben. Vi har gang i et spændende fodboldprojekt, og det kan jeg sagtens se mig selv i fremadrettet, udtaler Mikkel Agger.